### 17.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350353

**Evaluering af parkering i [adresse]**

På Teknik- og Miljøudvalgets møde den 2. februar 2017 skal
udvalget drøfte evaluering af parkeringen i [adresse] (på Øen). Inden
udvalgets møde vil administrationen bede Ernst Johansen og beboerne tæt
på parkeringsområdet om at give en tilbagemelding i forhold til de oplevelser,
der har været i forhold til løsningen i det forgangne år.

**Adgang til [adresse] (Kordilgade 69) har søgt om, at der
etableres en adgang til gården bag butikken via porten mod [adresse], da de
har en del varetransporter til og fra butikken. Adgangen til gården er på
nuværende tidspunkt særdeles vanskelig på grund af en lysmast, en pullert og et
skilt, som er placeret lige ud for porten.

[adresse] er indrettet i overensstemmelse med masterplanen
for [adresse].

I forbindelse med implementering af Masterplanen for
[adresse] er der foran porten til ejendommen Kordilgade 69, mellem
fortov og kørebane, placeret en lysmast med en pullert på hver side. Endvidere
er der opsat skilt til taxa-parkering. Disse elementer forhindrer direkte
kørende adgang til gården bag butikken.

På baggrund af henvendelsen vil der blive lavet de fornødne
ændringer i gaden. Der vil blive fjernet en pullert, markeringssømmene (der
markerer parkeringspladser i belægningen) vil blive rykket lidt rundt, og der
vil blive lavet en gul markering for at forhindre parkering ud for porten. Ændringen
vil endvidere betyde, at den ene af de to taxa-parkeringspladser på stedet vil
blive nedlagt. Kalundborg Taxa har meddelt, at der ikke er behov for to
pladser.

Politiets godkendelse af ændringen vil blive indhentet.

**Møde med Ældrerådet**

Der er dialogmøde mellem Ældrerådet og Teknik- og
Miljøudvalget den 2. februar 2017 klokken 15-16.

**Belysning af [adresse]*

Formanden for Løve Mølle har flere gange rettet henvendelse
til kommunen vedrørende forslag om modernisering af belysningen af [adresse]
til en mere energirigtig belysning. Belysningen er en del af
gadebelysningsanlægget, og det er derfor SEAS/NVE, der skal tage stilling til
eventuel udskiftning af armaturerne. Kommunen har løbende været i dialog med
SEAS/NVE om forslaget fra [adresse]. En endelig afklaring afventer
forhandlingerne vedrørende kommunens kontrakt med SEAS/NVE.